cyanic-selkie/wikianc huggingface dataset:
Τάκης Τερζόπουλος
Πρώτα χρόνια και οικογένεια
Η οικογένεια εγκαταστάθηκε στην Κατερίνη ασχολούμενη με την καπνοκαλλιέργεια και ο ίδιος άρχισε να φοιτά στο Γυμνάσιο της Κατερίνης. Ωστόσο, εντάχθηκε από πολύ νέος στην ΟΚΝΕ και για τις προοδευτικές του ιδέες δεν έγινε δεκτός σε όλα τα Γυμνάσια της χώρας. Αναγκάστηκε να συνεχίσει τις σπουδές του στη Λάρισα. Ολοκλήρωσε τις σπουδές του στην Ανωτάτη Εμπορική Σχολή Αθηνών.
Το 1965, ενώ υπηρετούσε ως δήμαρχος, παντρεύτηκε με τη Ράγια Ευθυμιάδου και η τελετή έγινε στη Θεία Ανάληψη της Κατερίνης χοροστατούντος του Μητροπολίτη Βαρνάβα.
Αντιστασιακή δράση
Ο Τάκης Τερζόπουλος κατέβηκε αντάρτης στα βουνά της Πιερίας και μετά της Πίνδου, και έγινε μέλος του ΕΑΜ στη διάρκεια της Αντίστασης, πολεμώντας τους Ναζί κατακτητές. Αρχικά είχε έδρα του τον Τρίλοφο, όπου δημιούργησε έναν αντιστασιακό πυρήνα, αποτελούμενο από νέους που είχαν ενταχθεί στο ΕΑΜ, στην ΕΠΟΝ και στον ΕΛΑΣ. Στη διάρκεια της Αντίστασης, μετέφερε (πεζή) Εβραίους από τη Θεσσαλονίκη στον Τρίλοφο και στη Μηλιά, όπου ήταν το αρχηγείο. Στη διάρκεια μιας τέτοιας μεταφοράς, συνελήφθη σε ενέδρα των οπλιτών του Κισάκ Μπαζάκ έπειτα από προδοσία. Στον Κούκο τέθηκε υπό κράτηση και υποβλήθηκε σε βασανιστήρια, χωρίς τελικά να μαρτυρήσει την οργάνωση. Καταδικάστηκε σε θάνατο και απέδρασε χάρη σε έναν δεσμοφύλακα που γνώριζε τον πατέρα του Τάκη, ο οποίος είχε βοηθήσει την σοβαρά ασθενή γυναίκα του.
Στρατιωτική θητεία και παραμονή στη Μακρόνησο
Στη Μακρόνησο υπέστη πολλά βασανιστήρια (κουβάλημα πέτρας, καθημερινοί ξυλοδαρμοί με ρόπαλα από μπαμπού, δοκιμασίες πείνας και δίψας, ρίξιμο στη χαράδρα, κλείσιμο μέσα σε τσουβάλι με μία γάτα και ρίξιμο στη θάλασσα και άλλα) και κακουχίες. Μετά την τελική υπογραφή δήλωσης μετανοίας, απολύθηκε το 1951. Για να επιβιώσει αναγκάστηκε αρχικά να εργαστεί ως λογιστής στην Κατερίνη, όπου εξελέγη μετά δήμαρχος.
Δημαρχία
Ο Τάκης Τερζόπουλος εξελέγη δήμαρχος Κατερίνης έχοντας κερδίσει τις δημοτικές εκλογές που διεξήχθησαν το 1964. Αρχικά αποφάσισε να κατέλθει με την Ένωση Κέντρου και τελικά κατήλθε ως ανεξάρτητος με την υποστήριξη της ΕΔΑ. Η αποχή στις εκλογές εκείνες ήταν της τάξης του 56%. Από τους 24.062 εγγεγραμμένους ψήφισαν στις εκλογές στο Δήμο Κατερίνης οι 13.423. Η συμμαχία "Καινούργια εποχή" συγκέντρωσε 6.205 ψήφους έναντι 3.699 για τον συνδυασμό "Ένωσις Κατερινιωτών" και 3.469 για την "Αλλαγή-Αναδημιουργία". Στη διάρκεια της θητείας του ως δημάρχου επιτέλεσε πολλά έργα, όπως τη διάνοιξη δρόμων στο συνοικισμό των Ευαγγελικών και άρχισε να μελετά την πεζοδρόμηση της οδού Μεγάλου Αλεξάνδρου. Την ίδια περίοδο απηύθυνε και ομιλία κατά την υποδοχή του Παύλου και της Φρειδερίκης, παρότι είχε ο ίδιος αριστερά φρονήματα. Τη νύχτα που εκδηλώθηκε το στρατιωτικό πραξικόπημα του 1967, ο Τάκης κατέφυγε στο Νοσοκομείο Παίδων, έπειτα από προτροπή του αδερφού του, Μενέλαου (γιατρού). Έπειτα από μία εβδομάδα ο δήμαρχος παρέδωσε τη δημαρχία με τη βοήθεια ενός αξιωματικού της αστυνομίας που ο ίδιος γνώριζε και έτσι απέφυγε τη σύλληψη. Μεταδικτατορικά πολιτεύτηκε ξανά στις αυτοδιοικητικές εκλογές του 1975, όμως ήρθε 3ος στον πρώτο γύρο με ποσοστό 31,5% και αποσύρθηκε από την πολιτική.
Επιχειρήσεις
Επαγγελματικά εργάστηκε στη Βιομηχανία Ζωοτροφών Κατερίνης (ΒΙΟ.ΖΩ.ΚΑΤ.) και συνταξιοδοτήθηκε σε ηλικία 65 ετών. Την περίοδο που εργάστηκε στη βιομηχανία, συνετέλεσε στην πρόοδο και στην ανάπτυξή της, διατελώντας πρόεδρος.
Θάνατος
Ο Τάκης Τερζόπουλος προσβλήθηκε από καρκίνο του πνεύμονα. Μεταφέρθηκε από την οικογένειά του στη Γερμανία για έλεγχο και στη συνέχεια στις ΗΠΑ, όπου υποβλήθηκε σε μία δοκιμαστική επέμβαση, χωρίς επιτυχία. Εννέα μήνες μετά την επιστροφή του στην Ελλάδα, απεβίωσε στην Κατερίνη, ανήμερα την Πρωτοχρονιά.
Βιβλιογραφία
Κατηγορία:Μέλη του ΕΛΑΣ Κατηγορία:Δήμαρχοι Κατερίνης
Κιάμπο
Το Κιάμπο (ιταλικά: Chiampo) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Χανς-Γκέοργκ Γκάνταμερ
Ο Χανς-Γκέοργκ Γκάνταμερ (Hans-Georg Gadamer, 11 Φεβρουαρίου 1900 - 13 Μαρτίου 2002) ήταν Γερμανός φιλόσοφος.
Οι επιδράσεις του ήταν από την αρχαία ελληνική και την κλασική γερμανική φιλοσοφία, αλλά και από τον δάσκαλό του Χάιντεγκερ, υπό την επίβλεψη του οποίου εκπόνησε το 1929 την διδακτορική διατριβή του με θέμα «Η διαλεκτική ηθική του Πλάτωνος».
Ασχολήθηκε ιδιαιτέρως με το θέμα της ερμηνευτικής, μελετώντας κυρίως τη φιλοσοφία του Διαφωτισμού. Για τον Γκάνταμερ, η ερμηνευτική δεν είναι απλώς τέχνη, αλλά μια οικουμενική θεώρηση του φιλοσοφείν. Επίσης, ασχολήθηκε με τη σχέση μεταξύ της φιλοσοφίας και της επιστήμης.
Το σπουδαιότερο έργο του είναι το Αλήθεια και Μέθοδος (1960).
Νίκος Παναγιωτόπουλος (σκηνοθέτης)
Ο Νίκος Παναγιωτόπουλος (6 Νοεμβρίου 1941 – 12 Ιανουαρίου 2016) ήταν Έλληνας σκηνοθέτης και σεναριογράφος.
Βιογραφία
Γεννήθηκε στη Μυτιλήνη. Σπούδασε σκηνοθεσία κινηματογράφου στην Αθήνα και ξεκίνησε την καριέρα του ως βοηθός σκηνοθέτη σε ελληνικές και σε ξένες παραγωγές. Το διάστημα 1960-1973 έζησε στο Παρίσι, όπου παρακολούθησε μαθήματα κινηματογράφου στο ινστιτούτο Φιλμολογίας της Σορβόνης, ενώ την ίδια περίοδο συνήθιζε να περνά τον χρόνο του στην Cinémathèque Française, τη διάσημη γαλλική ταινιοθήκη, με ένα από τα μεγαλύτερα αρχεία ταινιών στον κόσμο. Συγκατοίκησε στο Παρίσι για λίγο με το Θόδωρο Αγγελόπουλο. Το 1962 παντρεύτηκε στο Παρίσι την Michèle Héliard με την οποία απέκτησε μία κόρη την Alix Παναγιωτοπούλου. Χώρισε το 1974. Το 1973 επέστρεψε στην Αθήνα. Πλάι του για το υπόλοιπο της ζωής του, η σύντροφός του Μαριάννα Σπανουδάκη, η οποία ως ενδυματολόγος συμμετείχε πιστά σε όλες του τις παραγωγές.
Από το 1974 σκηνοθέτησε, με ξεχωριστό αφηγηματικό στυλ, ταινίες που θεματικά προσεγγίζουν ζητήματα ερωτικής αυταπάτης και φθοράς των ανθρωπίνων σχέσεων. Ταινίες του έχουν συμμετάσχει σε διεθνή φεστιβάλ και έχουν τιμηθεί με σημαντικές διακρίσεις, όπως Οι τεμπέληδες της εύφορης κοιλάδας είναι μία ταινία που κέρδισε τη Χρυσή Λεοπάρδαλη στο Φεστιβάλ του Λοκάρνο, αλλά και άλλες γνωστές ταινίες του όπως Delivery και Αθήνα-Κωνσταντινούπολη.
Πέθανε στις 12 Ιανουαρίου του 2016, σε ηλικία 74 ετών, έπειτα από καρδιακό επεισόδιο.
Σχετική Βιβλιογραφία
Στάθης Βαλούκος,Ιστορία του κινηματογράφου,΄Β τόμος,Οι δημιουργοί,ΑΙΓΟΚΕΡΩΣ,Αθήνα,2003, ISBN 960-322-216-X
Γιώργος Σταθόπουλος
Ο Γιώργος Σταθόπουλος είναι διακεκριμένος Έλληνας ζωγράφος, του οποίου η ζωγραφική τέχνη συνδυάζει υπερρεαλιστικά και εξπρεσιονιστικά στοιχεία.
Βιογραφικά στοιχεία
Γεννήθηκε το 1944 στην Καλλιθέα Τριχωνίδος (Προστοβά)). Zει και εργάζεται στην Αθήνα.
Σπουδές και καριέρα
Σπούδασε ζωγραφική και γλυπτική από το 1966 έως το 1971 στην Ανωτάτη Σχολή Καλών Τεχνών με δασκάλους τους Γιάννη Μόραλη, Νίκο Νικολάου, Γιάννη Παππά και Δημήτρη Καλαμάρα. Ασχολήθηκε επίσης με τη σκηνογραφία και την εικονογράφηση.
Την πρώτη ατομική έκθεση του την πραγματοποίησε το 1970, στην Αθήνα. Έχει συμμετάσχει σε πολλές ατομικές και ομαδικές εκθέσεις στην Ελλάδα, όπως και στις ΗΠΑ και το Βέλγιο. Έχει εικονογραφήσει σειρά βιβλίων, εξώφυλλων δίσκων μουσικής και αφισών. Το έργο του κινείται αποκλειστικά συσχετιζόμενο με την ελληνικότητα. Τεχνικά, η ζωγραφική του συνδυάζει υπερρεαλιστικά και εξπρεσιονιστικά στοιχεία, αλλά σε μια απλοϊκή γραφή.
Παραπομπές
Κατηγορία:Έλληνες ζωγράφοι
Σταύρος Ανδρακός
Ο Σταύρος Ανδρακός υπήρξε Έλληνας αγωνιστής του 1821. Γεννήθηκε στα Σφακιά. Αδερφός του ήταν ο Νικόλαος. Μικρός πήγε στη Ρουμανία και βρέθηκε στο Γαλάζιο όταν ο Αλέξανδρος Υψηλάντης εισέβαλε στη Βλαχία τον Μάρτιο του 1821. Μαζί με τους εξακόσιους Κρήτες που βρέθηκαν εκεί πήρε μέρος στην άμυνα της πόλης. Μετά κατέβηκε στη Σάμο, και πήρε εκεί μέρος στην απόκρουση των Τούρκων. Από εκεί επέστρεψε στην Κρήτη και συνέχισε τον αγώνα. Φονεύτηκε το 1825 στη μάχη κοντά στο χωριό Αμνάτο Ρεθύμνης.
Πηγές
Κατηγορία:Αγωνιστές του 1821
Αλέξανδρος Τζώνης (1877-1951)
Ο Αλέξανδρος Τζώνης (1877-1951) γεννήθηκε στην Εράτυρα Κοζάνης, ήταν αρχιτέκτονας απόφοιτος της Σχολής Καλών Τεχνών Κωνσταντινουπόλεως (1896-1901). Εργάστηκε ως ελεύθερος επαγγελματίας στην Κωνσταντινούπολη και από το 1924 στη Θεσσαλονίκη.
Έργα του
Αποτελεί δείγμα αστικής πολυκατοικίας της εποχής, με αισθητική της Βιεννέζικης μπουρζουαζίας και πήρε το όνομα, από την γενέτειρα του αρχιτέκτονα του κτηρίου, που ήταν η Εράτυρα της Κοζάνης. Είναι κατασκευασμένο από οπλισμένο σκυρόδεμα, υλικό που άρχισε να χρησιμοποιείται έντονα εκείνη την περίοδο.
Παραπομπές
Κατηγορία:Έλληνες αρχιτέκτονες
Α΄ κατηγορία πετοσφαίρισης ανδρών Κύπρου 1982-83
Η Α΄ κατηγορία πετοσφαίρισης ανδρών Κύπρου 1982-83 ήταν η 6η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε ο ΑΠΟΕΛ για 4η φορά στην ιστορία του.
Σύστημα διεξαγωγής
Στο πρωτάθλημα της Α΄ κατηγορίας 1982-83 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο Κύπελλο πρωταθλητών Ευρώπης πετοσφαίρισης ανδρών 1983-84.
Οι τελευταίες δύο ομάδες υποβιβάστηκαν στη Β΄ κατηγορία.
Σύστημα βαθμολόγησης
Κάθε νίκης βαθμολογείτο με 3 βαθμούς και κάθε ήττα με 1 βαθμό.
Κριτήρια κατάταξης Α΄ φάσης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.
Βαθμολογία
Η τελική βαθμολογία του πρωταθλήματος ήταν:
Βιβλιογραφία
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 1982 Κατηγορία:Πετοσφαίριση το 1983
The Blacklist
Δημιουργός της σειράς είναι ο Jon Bokenkamp και σκηνοθέτης ο Joe Carnahan. Εκτελεστές παραγωγής είναι ο Joe Bokenkamp, ο John Eisendrath και ο John Davis για τις τηλεοπτικές εταιρίες παραγωγής Sony Pictures Television, Universal Television και Davis Entertainment.
Η σειρά απέσπασε πολλές θετικές κριτικές, και κυρίως για τον ρόλο του James Spader ως Ρέιμοντ Ρέντιγκτον.
Υπόθεση
Η σειρά ακολουθεί τον Ρέιμοντ "Ρεντ '' Ρέντιγκντον (Raymond "Red" Reddington), έναν καταζητούμενο του FBI, ο οποίος μετά από 20 χρόνια εξαφανισμένος, αποφασίζει να γυρίσει στη Ουάσινγκτον και να παραδοθεί. Καθώς το FBI τον ανακρίνει, ο Ρέντιγκτον υποστηρίζει ότι θέλει να συνεργαστεί μαζί τους, καθώς μετά από τόσα χρόνια ως "απατεώνας", είναι σε θέση να τους δώσει ονόματα και πληροφορίες ώστε να συλλάβουν τους πιο επικίνδυνους κακοποιούς της Αμερικής, οι οποίοι είναι τόσο καλά κρυμμένοι που το FBI δεν γνωρίζει καν την ύπαρξή τους. Για να τους παραδώσει ο Ρέντιγκτον την μαύρη λίστα του με τα ονόματα των μεγαλύτερων κακοποιών (εξ'ού και το όνομα της σειράς blakclist) θέτει 2 όρους: 1. πλήρη ασυλία για όλες τις κατηγορίες του και 2. να επικοινωνεί και να συνεργάζεται μόνο με την Ελίζαμπεθ Κιν (Elizabeth Keen), μια νέα πράκτορα, ειδική profiler.
Έτσι, το κάθε επεισόδιο αποτελείται από μια υπόθεση διερεύνησης και συνήθως σύλληψης ενός από τους διαβόητους κακοποιούς της μαύρης λίστας, με απίστευτη δράση, μυστήριο και αγωνία.
Επεισόδια
1x1 -- Sep 23, 2013 -- Pilot
1x2 -- Sep 30, 2013 -- The Freelancer (No. 145)
1x3 -- Oct 07, 2013 -- Wujing (No. 84)
1x4 -- Oct 14, 2013 -- The Stewmaker (No. 161)
1x5 -- Oct 21, 2013 -- The Courier (No. 85)
1x6 -- Oct 28, 2013 -- Gina Zanetakos (No. 152)
1x7 -- Nov 04, 2013 -- Frederick Barnes (No. 47)
1x8 -- Nov 11, 2013 -- General Ludd (No. 109)
1x9 -- Nov 25, 2013 -- Anslo Garrick (No. 16): Part 1
1x11 -- Jan 13, 2014 -- The Good Samaritan (No. 106)
1x12 -- Jan 20, 2014 -- The Alchemist (No. 101)
1x13 -- Jan 27, 2014 -- The Cyprus Agency (No. 64)
1x14 -- Feb 24, 2014 -- Madeline Pratt (No. 73)
1x15 -- Mar 03, 2014 -- The Judge (No. 57)
1x17 -- Mar 24, 2014 -- Ivan (No. 88)
1x18 -- Mar 31, 2014 -- Milton Bobbit (No. 135)
1x19 -- Apr 21, 2014 -- The Pavlovich Brothers (No. 119-122)
1x20 -- Apr 28, 2014 -- The Kingmaker (No. 42)
1x22 -- May 12, 2014 -- Berlin (No. 8): Conclusion
THE BLACKLIST - Season 2 -- 22 Episodes
2x1 -- Sep 22, 2014 -- Lord Baltimore (No. 104) 2x2 -- Sep 29, 2014 -- Monarch Douglas Bank (No. 112) 2x3 -- Oct 06, 2014 -- Dr. James Covington (No. 89) 2x4 -- Oct 13, 2014 -- Dr. Linus Creel (No. 82) 2x5 -- Oct 20, 2014 -- The Front (No. 74) 2x6 -- Oct 27, 2014 -- The Mombasa Cartel (No. 114) 2x7 -- Nov 03, 2014 -- The Scimitar (No. 22) 2x8 -- Nov 10, 2014 -- The Decembrist (No. 12) 2x9 -- Feb 01, 2015 -- Luther Braxton (No. 21) 2x10 -- Feb 05, 2015 -- Luther Braxton (No. 21): Conclusion 2x11 -- Feb 12, 2015 -- Ruslan Denisov (No. 67) 2x12 -- Feb 19, 2015 -- The Kenyon Family (No. 71) 2x13 -- Feb 26, 2015 -- The Deer Hunter (No. 93) 2x14 -- Mar 05, 2015 -- T. Earl King VI (No. 94) 2x15 -- Mar 12, 2015 -- The Major (No. 75) 2x16 -- Mar 19, 2015 -- Tom Keen (No. 7) 2x17 -- Mar 26, 2015 -- The Longevity Initiative (No. 97) 2x18 -- Apr 02, 2015 -- Vanessa Cruz (No. 117) 2x19 -- Apr 23, 2015 -- Leonard Caul (No. 62) 2x20 -- Apr 30, 2015 -- Quon Zhang (No. 87) 2x21 -- May 07, 2015 -- Karakurt (No. 55) 2x22 -- May 14, 2015 -- Tom Connolly (No. 11)
THE BLACKLIST - Season 3 -- 23 Episodes
3x1 -- Oct 01, 2015 -- The Troll Farmer (No. 38) 3x2 -- Oct 08, 2015 -- Marvin Gerard (No. 80) 3x3 -- Oct 15, 2015 -- Eli Matchett (No. 72) 3x4 -- Oct 22, 2015 -- The Djinn (No. 43) 3x5 -- Oct 29, 2015 -- Arioch Cain (No. 50) 3x6 -- Nov 05, 2015 -- Sir Crispin Crandall (No. 86) 3x7 -- Nov 12, 2015 -- Zal Bin Hasaan (No. 31) 3x8 -- Nov 19, 2015 -- Kings Of The Highway (No. 108) 3x9 -- Jan 07, 2016 -- The Director (No. 24) 3x10 -- Jan 14, 2016 -- The Director (No. 24): Conclusion 3x11 -- Jan 21, 2016 -- Mr. Gregory Devry (No. 95) 3x12 -- Jan 28, 2016 -- The Vehm (No. 132) 3x13 -- Feb 04, 2016 -- Alistair Pitt (No. 103) 3x14 -- Feb 11, 2016 -- Lady Ambrosia (No. 77) 3x15 -- Feb 18, 2016 -- Drexel (No. 113) 3x16 -- Feb 25, 2016 -- The Caretaker (No. 78) 3x17 -- Apr 07, 2016 -- Mr. Solomon (No. 32) 3x18 -- Apr 14, 2016 -- Mr. Solomon (No. 32): The Conclusion 3x19 -- Apr 21, 2016 -- Cape May 3x20 -- Apr 28, 2016 -- The Artax Network (No. 41) 3x21 -- May 05, 2016 -- Susan Hargrave (No. 18) 3x22 -- May 12, 2016 -- Alexander Kirk (No. 14) 3x23 -- May 19, 2016 -- Alexander Kirk (No. 14): Conclusion
THE BLACKLIST - Season 4 -- 22 Episodes
4x1 -- Sep 22, 2016 -- Esteban (No. 79) 4x2 -- Sep 29, 2016 -- Mato (No. 66) 4x3 -- Oct 06, 2016 -- Miles McGrath (No. 65) 4x4 -- Oct 13, 2016 -- Gaia (No. 81) 4x5 -- Oct 20, 2016 -- The Lindquist Concern (No. 105) 4x6 -- Oct 27, 2016 -- The Thrushes (No. 53) 4x7 -- Nov 03, 2016 -- Dr. Adrian Shaw (No. 98) 4x8 -- Nov 10, 2016 -- Dr. Adrian Shaw (No. 98): Conclusion 4x9 -- Jan 05, 2017 -- Lipet's Seafood Company (No. 111) 4x10 -- Jan 12, 2017 -- The Forecaster (No. 163) 4x11 -- Jan 19, 2017 -- The Harem (No. 102) 4x12 -- Feb 02, 2017 -- Natalie Luca (No. 184) 4x13 -- Feb 09, 2017 -- Isabella Stone (No. 34) 4x14 -- Feb 16, 2017 -- The Architect (No. 107) 4x15 -- Feb 23, 2017 -- The Apothecary (No. 59) 4x16 -- Apr 20, 2017 -- Dembe Zuma (No. 10) 4x17 -- Apr 20, 2017 -- Requiem 4x18 -- Apr 27, 2017 -- Philomena (No. 61) 4x19 -- May 04, 2017 -- Dr. Bogdan Krilov (No. 29) 4x20 -- May 11, 2017 -- The Debt Collector (No. 46) 4x21 -- May 18, 2017 -- Mr. Kaplan (No. 4) 4x22 -- May 18, 2017 -- Mr. Kaplan (No. 4): Conclusion
THE BLACKLIST - Season 5 -- 22 Episodes
5x1 -- Sep 27, 2017 -- Smokey Putnum (No. 30) 5x2 -- Oct 04, 2017 -- Greyson Blaise (No. 37) 5x3 -- Oct 11, 2017 -- Miss Rebecca Thrall (No. 76) 5x4 -- Oct 18, 2017 -- The Endling (No. 44) 5x5 -- Oct 25, 2017 -- Ilyas Surkov (No. 54) 5x6 -- Nov 01, 2017 -- The Travel Agency (No. 90) 5x7 -- Nov 08, 2017 -- The Kilgannon Corporation (No. 48) 5x8 -- Nov 15, 2017 -- Ian Garvey (No. 13) 5x9 -- Jan 03, 2018 -- Ruin 5x10 -- Jan 10, 2018 -- The Informant (No. 118) 5x11 -- Jan 17, 2018 -- Abraham Stern (No. 100) 5x12 -- Jan 31, 2018 -- The Cook (No. 56) 5x13 -- Feb 07, 2018 -- The Invisible Hand (No. 63) 5x14 -- Feb 28, 2018 -- Mr. Raleigh Sinclair III (No. 51) 5x15 -- Mar 07, 2018 -- Pattie Sue Edwards (No. 68) 5x16 -- Mar 14, 2018 -- The Capricorn Killer (No. 19) 5x17 -- Apr 04, 2018 -- Anna-Gracia Duerte (No. 25) 5x18 -- Apr 11, 2018 -- Zarak Mosadek (No. 23) 5x19 -- Apr 25, 2018 -- Ian Garvey (No. 13): Conclusion 5x20 -- May 02, 2018 -- Nicholas T. Moore (No. 110) 5x21 -- May 09, 2018 -- Lawrence Dean Devlin (No. 26) 5x22 -- May 16, 2018 -- Sutton Ross (No. 17)
THE BLACKLIST - Season 6 -- 22 Episodes
6x1 -- Jan 03, 2019 -- Dr. Hans Koehler (No. 33) 6x2 -- Jan 04, 2019 -- The Corsican (No. 20) 6x3 -- Jan 11, 2019 -- The Pharmacist (No. 124) 6x4 -- Jan 18, 2019 -- The Pawnbrokers (No. 146/147) 6x5 -- Feb 01, 2019 -- Alter Ego (No. 131) 6x6 -- Feb 08, 2019 -- The Ethicist (No. 91) 6x7 -- Feb 15, 2019 -- General Shiro (No. 116) 6x8 -- Feb 22, 2019 -- Marko Jankowics (No. 58) 6x9 -- Feb 22, 2019 -- Minister D (No. 99) 6x10 -- Mar 08, 2019 -- The Cryptobanker (No. 160) 6x11 -- Mar 15, 2019 -- Bastien Moreau (No. 20) 6x12 -- Mar 22, 2019 -- Bastien Moreau (No. 20): Conclusion 6x13 -- Mar 29, 2019 -- Robert Vesco (No. 9) 6x14 -- Mar 29, 2019 -- The Osterman Umbrella Company (No.6) 6x15 -- Apr 05, 2019 -- Olivia Olson (No. 115) 6x16 -- Apr 12, 2019 -- Lady Luck (No. 69) 6x17 -- Apr 19, 2019 -- The Third Estate (No. 136) 6x18 -- Apr 26, 2019 -- The Brockton College Killer (No. 92) 6x19 -- Apr 26, 2019 -- Rassvet 6x20 -- May 03, 2019 -- Guillermo Rizal (No. 128) 6x21 -- May 10, 2019 -- Anna McMahon (No. 60) 6x22 -- May 17, 2019 -- Robert Diaz (No. 15)
THE BLACKLIST - Season 7 -- 19 Episodes
7x1 -- Oct 04, 2019 -- Louis T. Steinhil (No. 27) 7x2 -- Oct 11, 2019 -- Louis T. Steinhil (No. 27): Conclusion 7x3 -- Oct 18, 2019 -- Les Fleurs du Mal (No. 151) 7x4 -- Oct 25, 2019 -- Kuwait 7x5 -- Nov 01, 2019 -- Norman Devane (No. 138) 7x6 -- Nov 08, 2019 -- Dr. Lewis Powell (No. 130) 7x7 -- Nov 15, 2019 -- Hannah Hayes (No. 125) 7x8 -- Nov 22, 2019 -- The Hawaladar (No. 162) 7x9 -- Dec 06, 2019 -- Orion Relocation Services (No. 159) 7x10 -- Dec 13, 2019 -- Katarina Rostova (No. 3) 7x11 -- Mar 20, 2020 -- Victoria Fenberg (No. 137) 7x12 -- Mar 27, 2020 -- Cornelius Ruck (No. 155) 7x13 -- Apr 03, 2020 -- Newton Purcell (No. 144) 7x14 -- Apr 10, 2020 -- Twamie Ullulaq (No. 126) 7x15 -- Apr 17, 2020 -- Gordon Kemp (No. 158) 7x16 -- Apr 24, 2020 -- Nyle Hatcher (No. 149) 7x17 -- May 01, 2020 -- Brothers 7x18 -- May 08, 2020 -- Roy Cain (No. 150) 7x19 -- May 15, 2020 -- The Kazanjian Brothers (No. 156/157)
THE BLACKLIST - Season 8 -- 22 Episodes
8x1 -- Nov 13, 2020 -- Roanoke (No. 139) 8x2 -- Nov 20, 2020 -- Katarina Rostova (No. 3): Conclusion 8x3 -- Jan 22, 2021 -- 16 Ounces 8x4 -- Jan 29, 2021 -- Elizabeth Keen (No. 1) 8x5 -- Feb 05, 2021 -- The Fribourg Confidence (No. 140) 8x6 -- Feb 12, 2021 -- The Wellstone Agency (No. 127) 8x7 -- Feb 19, 2021 -- Chemical Mary (No. 143) 8x8 -- Feb 26, 2021 -- Ogden Greeley (No. 40) 8x9 -- Mar 05, 2021 -- The Cyranoid (No. 35) 8x10 -- Mar 12, 2021 -- Dr. Laken Perillos (No. 70) 8x11 -- Mar 26, 2021 -- Captain Kidd (No. 96) 8x12 -- Apr 02, 2021 -- Rakitin (No. 28) 8x13 -- Apr 16, 2021 -- Anne 8x14 -- Apr 23, 2021 -- Misère 8x15 -- Apr 30, 2021 -- The Russian Knot 8x16 -- May 07, 2021 -- Nicholas Obenrader (No. 133) 8x17 -- May 14, 2021 -- Ivan Stepanov (No. 5) 8x18 -- May 21, 2021 -- The Protean (No. 36) 8x19 -- May 28, 2021 -- Balthazar 'Bino' Baker (No. 129) 8x20 -- Jun 04, 2021 -- Godwin Page (No. 141) 8x21 -- Jun 16, 2021 -- Nachalo 8x22 -- Jun 23, 2021 -- Konets
Παραπομπές
Κατηγορία:Αμερικανικές τηλεοπτικές σειρές
ΠΑΟ Σαφράμπολη
Ο Ποδοσφαιρικός Αθλητικός Όμιλος Σαφράμπολη ήταν ποδοσφαιρικός σύλλογος με έδρα την ομώνυμη συνοικία της Νέας Ιωνίας. Ιδρύθηκε από πρόσφυγες προερχόμενους από την Σαφράμπολη της Μικρασίας. Το 1954 αναγνωρίστηκε επίσημα από την Ε.Π.Ο. και εντάχθηκε στα επίσημα πρωταθλήματα της Ε.Π.Σ. Αθηνών, ωστόσο όμως υπήρχε ως ανεπίσημο σωματείο από το 1945. Η Σαφράμπολη έγραψε την δικιά της ιστορία στο αθηναϊκό ποδόσφαιρο και έγινε γνωστή στο πανελλήνιο στις αρχές της δεκαετίας του 1960, όταν έφτασε ως τη Β' Εθνική. Το 1967 συγχωνεύτηκε υποχρεωτικά με τον Π.Α.Ο. Καλογρέζας και από τη συγχώνευση δημιουργήθηκε ο Γ.Σ. Ίκαρος Νέας Ιωνίας.
Ίδρυση και ανοδική πορεία
Στις 28 Οκτωβρίου 1945, με την ευκαιρία της εθνικής επετείου, διοργανώθηκε στο γηπεδο της Ν. Ιωνίας ένας πανηγυρικός ποδοσφαιρικός αγώνας ανάμεσα στις μικτές ομάδες: "Επίσημοι" - "Ανεξάρτητοι". Την πρώτη ομάδα συγκρότησαν παίκτες από τα δύο αναγνωρισμένα από την προπολεμική περίοδο σωματεία της πόλης: ''Α.Ε. Νέας Ιωνίας'' και "Ένωσις Ελευθερουπόλεως" ενώ η δεύτερη συγκροτήθηκε από ποδοσφαιριστές των ανεξάρτητων σωματείων: "Ελπίς", "Νίκη Περισσού", "Καλογρέζα" και "Σαφράμπολις". Αυτή είναι η πρώτη φορά που αναφέρεται η ομάδα της Σαφράμπολης.
Ο Π.Α.Ο. Σαφράμπολις αναγνωρίστηκε επίσημα από το Πρωτοδικείο το 1953 και το 1954 αναγνωρίστηκε επίσημα από την Ε.Π.Ο. με Αριθμό Μητρώου 511 και εντάχθηκε στη δύναμη της Ε.Π.Σ. Αθηνών, ξεκινώντας την επίσημη αγωνιστική του πορεία από το πρωτάθλημα της Δ΄ Κατηγορίας την περίοδο 1954-55. Ιδρυτικά στελέχη υπήρξαν οι: Γ. Καρακυριακόπουλος, Π. Τρίτας, Π. Σαμαράς, Ευαγγελίδης, Σ. Παπασταματίου, Θ. Τρανόπουλος, Χρ. Ινεμπολίδης, Γ. Σάντας, Μ. Τζανετάκης, Β. Χατζηγαβριήλ και Β. Κοτζαμπιγικίδης. Διατηρούσε γραφεία και εντευκτήριο στην οδό Σινώπης 71 στη Σαφράμπολη. Από το ξεκίνημά της η ομάδα είχε διαρκή ανοδική πορεία, με προπονητή το Θανάση Μυτιληναίο και παίκτες που αργότερα αγωνίστηκαν σε μεγαλύτερες ομάδες, όπως οι: Γιαλιτάκης (τερματοφύλακας), Μαυροφρύδης, Δαμάσκος, Κάντζος, Καράμπελας, Καρεκλίδης, Τερζής, Ιατρίδης, Ασβεστάς, Στογιανόπουλος, Παυλίδης, Αθανασίου, Τελλίδης, Ελευθεριάδης,Τσομπανάκης, Φραγκουλόπουλος, Δουρίδας κ.ά.
Πηγές
Κατηγορία:Αθλητικοί σύλλογοι Αθήνας Κατηγορία:Ελληνικοί προσφυγικοί αθλητικοί σύλλογοι Κατηγορία:Ιδρύσεις αθλητικών συλλόγων το 1945 Κατηγορία:Ανενεργές ποδοσφαιρικές ομάδες Ελλάδας Κατηγορία:Νέα Ιωνία Αττικής
Η Βάπτιση του Χριστού (Βερρόκκιο)
Η Βάπτιση του Χριστού (Ιταλικά: Battesimo di Cristo) είναι ένας πίνακας ζωγραφικής από τον Ιταλό καλλιτέχνη της Αναγέννησης Αντρέα ντελ Βερρόκκιο. Ο Βερρόκκιο έζησε και φιλοτέχνησε τα έργα του στη Φλωρεντία, αποτελώντας έναν από τους σημαντικότερους εκπροσώπους της τοσκανικής σχολής. Ο πίνακας του αυτός φιλοτεχνήθηκε ανάμεσα στο 1475 και το 1478. Σήμερα βρίσκεται στη συλλογή της πινακοθήκης Ουφίτσι στη Φλωρεντία.
Το φόντο του έργου είναι ζωγραφισμένο Monte San Martino στη λίμνη Κόμο, πιθανότατα ζωγραφισμένο στη Lierna.
Το έργο
Ο πίνακας οφείλει την ιδιαίτερη φήμη του στο μαθητή που συμμετείχε στην κατασκευή του. Ο ξανθός άγγελος στην άκρη αριστερά και το κομμάτι του τοπίου αμέσως από πάνω φτιάχτηκαν από το χέρι ενός πολύ νεαρού Λεονάρντο ντα Βίντσι, που μαθήτευε πλάι στο Βερρόκκιο τη δεκαετία του 1470. Ο πρώτος που αναφέρει τη συμβολή του Λεονάρντο στον πίνακα είναι ο Βαζάρι. Η απαλότητα του χεριού του Λεονάρντο φαίνεται στο πρόσωπο του αγγέλου, φτιαγμένο με τρόπο πολύ ώριμο από το νεαρό ζωγράφο. Αίσθηση προκαλούν επίσης οι μπούκλες των μαλλιών του, που φυλακίζουν την κίνησηthumb|170px|left|Ο άγγελος που φιλοτέχνησε ο Λεονάρντο ντα Βίντσι. (Λεπτομέρεια) με τρόπο που μοιάζουν αληθινές. Σύμφωνα με το θρύλο, όταν ο Βερρόκκιο αντίκρισε τον άγγελο, δεν ξαναζωγράφισε ποτέ, παραμερίζοντας μπροστά στο ταλέντο του μαθητή του. Η εκδοχή αυτή, αν και πιθανή, δεν είναι καθολικά αποδεκτή. Ο πίνακας απεικονίζει τον Ιωάννη να βαπτίζει το Χριστό χύνοντας νερό πάνω στο κεφάλι του. Τα απλωμένα χέρια του Θεού, οι χρυσές ακτίνες, το περιστέρι με τεντωμένα τα φτερά, όλα δείχνουν πως ο Χριστός είναι μέλος της Αγίας Τριάδας. Δύο άγγελοι στην όχθη του ποταμού κρατούν τα ρούχα του Κυρίου. Η σύνθεση είναι τριγωνική με κορυφή το χέρι του Ιωάννη και βάση το κάτω μέρος του πίνακα, από τα πόδια του Ιωάννη μέχρι τα πόδια των αγγέλων. Στο οπτικό κέντρο κυριαρχεί η φιγούρα του Χριστού, που δίνει στον πίνακα μια αίσθηση περιστροφικής κίνησης, μιας και το σώμα Του είναι γυρισμένο κατά τρία τέταρτα από τον άγγελο που στέκεται αριστερά. Ο άγγελος του Λεονάρντο διαφοροποιείται με τη χάρη και την απαλότητά του, συγκριτικά με τις άλλες μνημειώδεις μορφές, που καθορίζονται από έντονο περίγραμμα. Με τον ίδιο τρόπο το τοπίο στο φόντο, με μια πλατιά κοιλάδα την οποία και διατρέχει ο ποταμός, δοσμένο με ατμοσφαιρικότητα και απαλές μορφές, διαφέρει σε σχέση με την τραχύτητα που εμφανίζουν οι τετραγωνισμένες πέτρες.
Εξωτερικοί σύνδεσμοι
Κατηγορία:Έργα ζωγραφικής του Αντρέα ντελ Βερόκιο Κατηγορία:Έργα αναγεννησιακής ζωγραφικής Κατηγορία:Εκθέματα της Πινακοθήκης Ουφίτσι (Φλωρεντία)
Κιουππάνο
Το Κιουππάνο (ιταλικά: Chiuppano) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Πεντεόρια Φωκίδας
Τα Πεντεόρια είναι χωριό που βρίσκεται στους πρόποδες της Γκιώνας. Υπάγεται διοικητικά στον διευρυμένο Δήμο Δελφών και έχει πληθυσμό 249 κατοίκους, κατά την Απογραφή του 2011. Το χωριό έχει πλούσια ιστορία που ξεκινά από την περίοδο των Πελασγών. Η ονομασία τους οφείλεται στο γεγονός πως συνορεύουν με πέντε κοινότητες. Διατηρούνται μέχρι σήμερα τοπικές επιχειρήσεις που ασχολούνται με την παραγωγή τυριού, μελιού και λαδιού. Αξιοσημείωτες είναι οι τοπικές γιορτές όπως αυτή του πολιούχου του χωριού Αγίου Αθανασίου στις 18 Ιανουαρίου, καθώς και των δύο ξωκλησιών, της Παναγίας (21 Νοεμβρίου) και των Αγίων Κωνσταντίνου και Ελένης (21 Μαΐου).
Πηγές
Κατηγορία:Χωριά του νομού Φωκίδας Κατηγορία:Δήμος Δελφών
Χαμαίρωψ ο χαμηλός
thumb|right|248px|Μικρό άτομο στις νότιες πλαγιές του Υψηλού Άτλαντα του [[Μαρόκο|Μαρόκου.]]
Ο Chamaerops humilis, γνωστός με την ελληνική του ονομασία ως Χαμαίρωψ ο χαμηλός, είναι νανοειδές φοινικοειδές της δυτικής λεκάνης της Μεσογείου. Φύεται κυρίως σε βραχώδη τοπία, και η περιοχή εξάπλωσης του ξεκινάει από τα Όρη του Άτλαντα στο Μαρόκο, στην Αλγερία, στην Τυνησία και συνεχίζει στην Ευρώπη, όπου και φύεται στη Μάλτα, στην Ιταλία (Σικελία), στο Γιβραλτάρ, στην Ισπανία και στην Πορτογαλία, και τέλος στη νότια Γαλλία.
Είναι ο μοναδικός φοίνικας στον κόσμο που φύεται μέχρι και σε αρκετά μεγάλο βόρειο γεωγραφικό πλάτος, όπως για παράδειγμα στην τοποθεσία "Hyeres Les Palmiers" στη νότια μεσογειακή ακτογραμμή της Γαλλίας με Γ.Π. 43o 07' N' και στο νησί "Capraia" της Ιταλίας με Γ.Π. 43ο 04' Ν'.
Χαρακτηριστικά
Έχει πράσινα προς ελαφρώς ασημοπράσινα φύλλα, με αγκαθωτούς μίσχους που καταλήγουν σε βενταλοειδούς ανάπτυξης φυλλάρια. Ο κορμός του είναι ελαφρώς τριχωτός και παράγει κίτρινα άνθη το καλοκαίρι και καφέ χρώματος καρπούς το φθινόπωρο. Αναπτύσσεται σε ξηρά εδάφη με αλκαλικό pH εδάφους, και έχει μεγάλες απαιτήσεις σε ήλιο αλλά και σε νερό. Αντέχει σε χαμηλές θερμοκρασίες έως και -20οC, αλλά παρ'όλα αυτά απαιτεί την προστασία του από ισχυρούς παγετούς. Φτάνει το ύψος των τριών μέτρων μόνο και αναπτύσσεται αργά. Φύεται με την ανάπτυξη εκ του κεντρικού φυτού περιφερειακών φυτών-παραφυάδων. Είναι κατάλληλο για φυτεύσεις μεμονωμένα, σε ομάδες, σε βραχόκηπους και σε παραθαλάσσιες περιοχές, ενώ ο πολλαπλασιασμός του φυτού γίνεται με σπόρους.
thumb|left|248px|Νεαρός Χαμαίρωπας σε μπαλκόνι.
Εξωτερικοί σύνδεσμοι
Κατηγορία:Αρεκοειδή Κατηγορία:Καλλωπιστικά φυτά
Μπούσαν ΙΠαρκ
Η Μπούσαν ΙΠαρκ είναι μια επαγγελματική, ποδοσφαιρική ομάδα από τη Νότια Κορέα από την πόλη Μπούσαν. Αγωνίζεται στη Κ Λιγκ Τσάλεντζ. Έδρα της ομάδας είναι το Busan Asiad Stadium, χωρητικότητας 53864 θεατών. Έχει κατακτήσει 4 πρωταθλήματα Κ Λιγκ Κλάσικ (1984, 1987, 1991, 1997) και 1 κύπελλο Νοτίου Κορέας (2004). Επιπρόσθετα, έχει κατακτήσει 1 Κύπελλο Πρωταθλητριών Ποδοσφαίρου Ασίας (1986) και 1 Αφρο-Ασιατικό πρωτάθλημα ποδοσφαίρου συλλόγων (1986). Χρώματα της ομάδας είναι το κόκκινο και το άσπρο.
Εξωτερικοί σύνδεσμοι
Κατηγορία:Μπουσάν ΙΠαρκ Κατηγορία:Ιδρύσεις ποδοσφαιρικών ομάδων το 1983
Αντιζωδιακό φως
thumb|240px|Το αντιζωδιακό φως πάνω από το αστεροσκοπείο Παρανάλ. Το αντιζωδιακό φως (διεθνώς Gegenschein, από τον γερμανικό όρο) στην Αστρονομία είναι ένα αμυδρό διάχυτο φως που αυξάνει ελαφρώς την επιφανειακή λαμπρότητα του νυκτερινού ουρανού κατά την κατεύθυνση αντίθετα από τον Ήλιο. Το αντιζωδιακό, όπως και το ζωδιακό φως, είναι λαμπρότερο κοντά στο επίπεδο της Εκλειπτικής και προέρχεται από παρόμοια αιτία. Ανακαλυφθηκε το 1854 από τον Δανό αστρονόμο Τέοντορ Μπρόρσεν. Ονομάζεται επίσης ανθηλιακό φως, από την κατεύθυνση προς την οποία παρατηρείται.
Παρατήρηση
Το αντιζωδιακό φως δεν είναι τόσο έντονο όσο το ζωδιακό. Στην πραγματικότητα, είναι τόσο αμυδρό, ώστε είναι αδύνατη η παρατήρησή του αν υπάρχει σεληνόφως ή φώτα πόλεων,ή εάν συγχέεται με τον Γαλαξία. Εμφανίζεται ως μία ωοειδής περιοχή λιγότερο «μαύρη» από τον νυκτερινό ουρανό, με πλάτος λίγες μοίρες και μήκος 10° ως 15° κατά μήκος της εκλειπτικής.
Άνω Μηλιά Πιερίας
Η Άνω Μηλιά είναι χωριό του νομού Πιερίας, 15 χλμ. από την Κάτω Μηλιά. από το 1999 μέχρι το 2010 ανήκε στο Δήμο Πέτρας, ενώ από το 2011 υπάγεται διοικητικά στο διευρυμένο Δήμο Κατερίνης. Έχει πληθυσμό 6 κατοίκους, σύμφωνα με την Απογραφή του 2011.
Αντιζωδιακό φως
Εξήγηση
Παρόμοια με το ζωδιακό φως, το αντιζωδιακό είναι στην πραγματικότητα ηλιακό φως που ανακλάται από τα σωματίδια της διαπλανητικής σκόνης, παρομοίως εξωτερικά από την τροχιά της Γης.
Άνω Μηλιά Πιερίας
Στο χωριό σώζονται ερείπια από τον περίφημο Πύργο των Λαζαίων, της γνωστής οικογένειας κλεφταρματολών του Ολύμπου. Στο χώρο αυτό ανεγέρθηκε μνημείο για την οικογένεια αυτήν, από το Δήμο Πέτρας. left|thumb|Ο σιδερένιος σταυρός που κάρφωσε σε πεύκο ο Κοσμάς ο Αιτωλός, όπως σώζεται σήμερα από το 1763. Σε ένα μικρό πεύκο κοντά σε μικρό ναό του χωριού (ανεγέρθηκε πρόσφατα στη μνήμη του Κοσμά του Αιτωλού) σώζεται ακόμα και σήμερα ο σιδερένιος σταυρός που χάραξε το 1763 ο ισαπόστολος Κοσμάς ο Αιτωλός σε ανάμνηση της επίσκεψής του και της διδασκαλίας του στην Πιερία.
Αντιζωδιακό φως
Εξήγηση
Τα σωματίδια αυτά δεν είναι τόσο πολλά σε μεγαλύτερες ηλιοκεντρικές αποστάσεις, ούτε το φως του Ήλιου είναι στην περιοχή τους τόσο έντονο, και για τους λόγους αυτούς το αντιζωδιακό φως δεν είναι τόσο έντονο όσο το ζωδιακό. Ωστόσο, ενισχύεται επειδή 1) ο κάθε κόκκος σκόνης δείχνει τη φωτισμένη πλευρά του προς τη Γη και 2) η οπισθοσκέδαση του φωτός οδηγεί σε ενισχυτική συμβολή του.
Εξωτερικοί σύνδεσμοι
Αντιζωδι Αντιζωδι Κατηγορία:Οπτικά φαινόμενα
Άνω Μηλιά Πιερίας
Η Άνω Μηλιά είχε 62 κατοίκους το 1940, 43 κατοίκους το 1991 και 55 κατοίκους το 2001, με βάση τις αντίστοιχες απογραφές.
Σε υψόμετρο 1.050 μ. υπάρχει Καταφύγιο του EOΣ Κατερίνης (ορειβατικού συλλόγου) με χωρητικότητα 62 ατόμων και νερό πηγαίο. Στο χωριό δραστηριοποιείται Οικιστικός Σύλλογος, ο οποίος διοργανώνει το πρώτο δεκαήμερο του Σεπτεμβρίου λαϊκό πανηγύρι με μουσικοχορευτικές εκδηλώσεις στο Καταφύγιο. Στις 26 Ιουλίου γίνονται εκδηλώσεις στη μνήμη της Αγίας Παρασκευής.
Κογκόλλο ντελ Τσέντζο
Το Κογκόλλο ντελ Τσέντζο (ιταλικά: Cogollo del Cengio) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Θεσμοφόρια
Η Θεσμοφορία ή τα Θεσμοφόρια ήταν τοπικό γιορταστικό τριήμερο στην αρχαία Αθήνα που αποτελείτο από τις επί μέρους γιορτές Άνοδος, Νηστεία και Καλλιγένεια. Εκτός από την Αθήνα γιορτάζονταν και στο Άργος, την Τροιζήνα, Πελλήνη, Αίγινα, Ερέτρια στη Δήλο, αλλά και στη Σικελία και σε άλλες Ελληνικές αποικίες. Ήταν εορτή κατεξοχήν των γυναικών. Στους άνδρες απαγορευόταν η είσοδος στους ναούς. Η γιορτή διοργανωνόταν ακριβώς την ίδια μέρα με την εορτή του θανάτου του Όσιρη στην Αίγυπτο, δηλαδή τη φθινοπωρινή ισημερία. Διαρκούσε τέσσερις ημέρες, από την 9η μέχρι την 13η, ή από την 10η μέχρι 14η Πυανεψιώνος. Η πρώτη μέρα ονομάζονταν Στηνία, σε ανάμνηση της άφιξης της Δήμητρας στην Ελευσίνα. Οι επόμενες τρεις μέρες ήταν της τελετής, και ονομάζονταν Κάθοδος, Νηστεία και Καλλιγένεια.
Βαλκανικό Κύπελλο Εθνών 1934-35
thumb|right|250px|Η νικήτρια του 4ου Βαλκανικού Κυπέλλου, [[Εθνική Γιουγκοσλαβίας (ποδόσφαιρο ανδρών)|Εθνική Γιουγκοσλαβίας.]] Tο 4ο Βαλκανικό Κύπελλο Εθνών Ποδοσφαίρου 1934 (στην πραγματικότητα το πέμπτο, αφού το Βαλκανικό Κύπελλο Εθνών 1931 θεωρήθηκε εκτός σειράς), διεξήχθη στην Αθήνα από τις 23 Δεκεμβρίου 1934 ως την 1 Ιανουαρίου 1935 και το κατέκτησε η Γιουγκοσλαβία.
Η διοργάνωση
Στο Βαλκανικό Κύπελλο 1934 μετείχαν τέσσερις από τις έξι βαλκανικές χώρες. Δεν πήραν μέρος η Τουρκία και η Αλβανία, όπως στις περισσότερες διοργανώσεις της προπολεμικής περιόδου. Η διοργάνωση έγινε στην Αθήνα, στο γήπεδο Λεωφόρου Αλεξάνδρας και ήταν η πιο αμφίρροπη, αφού όλες οι ομάδες έκαναν ήττες. Κατά το καθιερωμένο σύστημα από το 1931, οι ομάδες αγωνίστηκαν σε ενιαίο όμιλο με βαθμολογία 2-1-0, σε ένα γύρο τριών ματς που έγινε στην ίδια πόλη. Έτσι το Κύπελλο ολοκληρώθηκε σε δέκα μόλις ημέρες. Η τελευταία αγωνιστική διεξήχθη την πρωτοχρονιά του 1935. Νικήτρια αναδείχθηκε η Γιουγκοσλαβία που αποδείχθηκε πιο ξεκούραστη στον τελευταίο αποφασιστικό αγώνα, σε αντίθεση με την Ελλάδα που ηττήθηκε από την αδιάφορη Βουλγαρία. Πρώτοι σκόρερ με 3 γκολ αναδείχθηκαν οι Γιουγκοσλάβοι Τίρνανιτς και Τομάσεβιτς.
Τα αποτελέσματα
Όλοι αγώνες έγιναν στην Αθήνα, στο γήπεδο Λεωφόρου Αλεξάνδρας.
Πηγές
Κατηγορία:Βαλκανικό Κύπελλο Εθνών Ποδοσφαίρου Κατηγορία:Ποδόσφαιρο το 1934 Κατηγορία:Ποδόσφαιρο το 1935
Κολτσερέζα
Η Κολτσερέζα (ιταλικά: Colceresa) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Κουρασάνι
Ελλαδικός χώρος
Αν και το τσιμέντο με τη μορφή που το ξέρουμε σήμερα δεν υπήρχε στην αρχαία Ελλάδα, υπήρχε εφάμιλλο από μείγμα σβησμένου ασβέστη και ηφαιστειακής γης από τη Θήρα (θηραϊκή γη) ή τη Νίσυρο, το οποίο συνδυασμένο με άμμο ή χαλίκι, έδινε εκπληκτικά αποτελέσματα και ήταν έτσι φτιαγμένο που να προσεγγίζει ή και να ξεπερνάει σε ιδιότητες το σημερινό τσιμέντο. Η δεξαμενή νερού της αρχαίας πόλης Καμείρου στη Ρόδο, χωρητικότητας 600 τόνων, αποτελεί δείγμα της χρήσης του αρχαίου τσιμέντου σχεδόν από το 900 π.Χ. Παρόμοια ευρήματα συναντώνται και στην Κνωσό, στα Μινωικά ανάκτορα, που θεωρούνται από τα σημαντικότερα τεχνολογικό επιτεύγματα μέχρι σήμερα.
Ρώμη
Το Ρωμαϊκό κονίαμα είχε τη δυνατότητα να πήζει και να σκληραίνει μέσα στο νερό (υδραυλική κονία), αντί να διαλύεται από το νερό όπως τα ασβεστοκονιάματα. Χρησιμοποιήθηκε για πλήθος κατασκευών κατά τη Ρωμαϊκή εποχή, όπως οδοί, γέφυρες, υδραγωγεία, τα λουτρά του Καρακάλα, το Κολοσσαίο, το Πάνθεον κ.α. Χρησιμοποιώντας λάβα από τα κοντινά ηφαίστεια (π.χ. το Pozuoli, εξ ου και ποζολάνες ή ποζολανικά κονιάματα), πετύχαιναν ένα ισχυρότατο μίγμα, με αποτέλεσμα έργα των οποίων η αντοχή εντυπωσιάζει μέχρι σήμερα. Το Πάνθεον είναι ένα από τα αρχαιότερα διασωθέντα ανέπαφα κτίσματα παγκοσμίως, με κύριο οικοδομικό υλικό το Ρωμαϊκό κονίαμα. (The Roman Pantheon: The Triumph of Concrete by David Moore, P.E.). Το Ρωμαϊκό κονίαμα χρησιμοποιήθηκε επίσης από τον Ρωμαϊκό στρατό, ως συνδετική ύλη για την κατασκευή γεφυριών, χρήσιμα για τις προελάσεις τους. Το υλικό αυτό με τη μοναδική του ιδιότητα να πήζει μέσα στο νερό, συνδυασμένο με τις πέτρες, που εύρισκαν άφθονες στη γύρω περιοχή, επέτρεπε τη γρήγορη κατασκευή των γεφυριών, που είχαν ανάγκη. Για τον σκοπό αυτό λέγεται, ότι έφερναν ηφαιστειακή γη από το ηφαίστειο της Αίτνας.
Βυζάντιο
Η Αγία Σοφία είναι ένα αρχιτεκτονικό αριστούργημα, που οφείλει πολλά στα δομικά υλικά της εποχής. Η αναπληρώτρια καθηγήτρια στο τμήμα Χημικών Μηχανικών του Εθνικού Μετσοβίου Πολυτεχνείου, Τώνια Μοροπούλου, έψαξε τα βυζαντινά κείμενα στο Φανάρι και βρήκε μια περιγραφή του 9ου αιώνα, που αφορά στην κατασκευή του ναού και ειδικά τη σύνθεση των κονιαμάτων της Αγιά Σοφιάς, το περίφημο βυζαντινό τσιμέντο, που είναι και το πιο κρίσιμο υλικό για τη άμεμπτη συμπεριφορά του μνημείου στους σεισμούς. Το ίδιο υλικό, το λεγόμενο τότε «κουρασάνι» χρησιμοποίησαν τον 18ο αιώνα στην παλαιά πόλη της Ρόδου για να επικαλύψουν και να αδιαβροχοποιήσουν τις στέγες αλλά και παλιότερα οι μονές του Αγίου Όρους και άλλα Βυζαντινά κτίσματα, πολλά από τα οποία σώζονται μέχρι σήμερα, αδιάψευστοι μάρτυρες της αντοχής του εξαιρετικού αυτού υλικού.
Διαβάστε επίσης
Κατηγορία:Οικοδομικά υλικά
Το παιχνίδι της σάρκας
Περίληψη
Η ταινία πραγματεύεται τον ανταγωνισμό ανάμεσα σε ένα γαιοκτήμονα και έναν πλούσιο βιομήχανο, όταν ο δεύτερος επιχειρεί να καταπατήσει αγροτικές εκτάσεις σε περιοχή όπου έχει το κτήμα της η πρώτη οικογένεια, των Hillcrists, απειλείται από τους βιομήχανους Hornblowers. Ο ανταγωνισμός αυτός περιλαμβάνει και αθέμιτα μέσα, όταν μάλιστα ανακαλύπτουν με τη βοήθεια ενός ντετέκτιβ, ένα ένοχο για την οικογένεια των Hornblowers, μυστικό: η κόρη τους κρατά συντροφιά σε πλούσιους. Το μυστικό δεν αργεί να διαρρεύσει και η νεαρή κοπέλα που είναι παντρεμένη και περιμένει παιδί, αυτοκτονεί, οι Hornblowers φεύγουν εξευτελισμένοι από την περιοχή και οι Hillcrists ταπεινωμένοι για το κακό που προκάλεσαν.
Πληροφορίες
Βασίζεται σε ομότιτλο θεατρικό έργο του Τζον Γκάλσγουορθυ.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1931 Κατηγορία:Ταινίες σε σκηνοθεσία Άλφρεντ Χίτσκοκ Κατηγορία:Βρετανικές ασπρόμαυρες ταινίες Κατηγορία:Βρετανικές αστυνομικές δραματικές ταινίες
Λιμάνι του Ρότερνταμ
Εξωτερικοί σύνδεσμοι
Κατηγορία:Λιμένες Κατηγορία:Ρότερνταμ
Ζωγράφου Χαλκιδικής (αποσαφήνιση)
Με την ονομασία Ζωγράφου μπορεί να αναφέρονται δύο οικισμοί της περιφερειακής ενότητας Χαλκιδικής:
Δείτε επίσης
Κατηγορία:Αποσαφηνίσεις ελληνικών τοπωνυμίων
Άγγελος Τζιμπριήλ
Ο άγγελος Τζιμπριήλ είναι για τον ισλαμισμό ο μεταφορέας του Κορανίου στην γη.
Σύμφωνα με την παράδοση ο Αλλάχ έδωσε εντολή στον Τζιμπριήλ να πάρει το Κοράνιο από τον ουρανό και να το μεταφέρει στη γη και να το στείλει στον λαό του. Ο Τζιμπριήλ μέσω οράματος υπαγόρευσε στον προφήτη Μωάμεθ το κήρυγμα του Θεού και την επομένη ο προφήτης Μωάμεθ μίλησε στους ανθρώπους της πόλης Μέκκας για την πίστη στο Ισλάμ, επιχειρώντας να καταρρίψει τις ανιμιστικές έως τότε πεποιθήσεις της. Οι Άραβες δεν δέχθηκαν αυτή την άποψη και τον έδιωξαν από τη Μέκκα. Ο Μωάμεθ κατέφυγε στη Μεδίνα, όπου δίδαξε τον λόγο του θεού και απέκτησε τους πρώτους πιστούς του. Κατά την διάρκεια 23ών χρόνων ο άγγελος Τζιμπριήλ έδινε πληροφορίες στον προφήτη και εκείνος τις μετέφερε στους συντρόφους του.
Αναφορές
Κατηγορία:Ισλαμική θεολογία
Σφαιρωτό σμήνος του Ηρακλέους
Μήνυμα από το Αρεσίμπο
Το 1974 στάλθηκε από το ραδιοτηλεσκόπιο του Αρεσίμπο ένα μήνυμα προς το Μ13 με σκοπό να επικοινωνήσει με πιθανή εξωγήινη ζωή. Ο λόγος που στάλθηκε στο Μ13 ήταν ότι εξαιτίας της υψηλότερης αστρικής πυκνότητας, οι πιθανότητες να εντοπιστεί ένας πλανήτης με ζωή με υψηλή νοημοσύνη είναι υψηλότερες. Αν και το μήνυμα εστάλη, το Μ13 δεν θα είναι σε εκείνη τη θέση όταν φτάσει. Η αποστολή του μηνύματος ήταν μία επίδειξη της τεχνολογίας και όχι μία πραγματική προσπάθεια να επικοινωνήσουμε.
Χαρακτηριστικά
Το Μεσιέ 13 έχει διάμετρο περίπου 150 έτη φωτός και αποτελείται από πολλές εκατοντάδες χιλιάδες άστρα. Έχει ηλικία περίπου 14 εκατομμύρια έτη. Το λαμπρότερο άστρο είναι ο μεταβλητός αστέρας V11 με φαινόμενο μέγεθος 11,95. Το πιο παράξενο μέλος του Μ13 είναι ένα νεαρό άστρο με φασματικό τύπο Β2. Η πιο πιθανή εξήγηση είναι ότι το άστρο παγιδεύτηκε βαρυτικά από το σμήνος.
Εξωτερικοί σύνδεσμοι
Κατηγορία:Σφαιρωτά σμήνη 13 6205 Κατηγορία:Γαλαξίας Κατηγορία:Ηρακλής (αστερισμός)
Κορνέντο Βιτσεντίνο
Το Κορνέντο Βιτσεντίνο (ιταλικά: Cornedo Vicentino) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Νίκος Πρωτονοτάριος
Ο Νίκος Πρωτονοτάριος (Νικόλαος Ιωάννου Πρωτονοτάριος, Απείρανθος Νάξου 1η Οκτωβρίου 1956 – Αθήνα 25 Σεπτεμβρίου 2014) υπήρξε ερευνητής, ιατρός καρδιολόγος, με θεμελιώδη συμβολή σε διεθνές επίπεδο στην καρδιολογία και ειδικότερα στον τομέα των αρρυθμιογόνων μυοκαρδιοπαθειών.
Βιογραφία
Γεννήθηκε στην Απείρανθο της Νάξου, όπου και ολοκλήρωσε το δημοτικό σχολείο (Δημοτικό Σχολείο Απειράνθου). Σε ηλικία δώδεκα ετών, το 1968, μετέβη με την οικογένειά του στην Αθήνα, και συγκεκριμένα στην περιοχή του Αγίου Παντελεήμονα Αχαρνών, όπου και ολοκλήρωσε τις γυμνασιακές τότε σπουδές στο 3ο Γυμνάσιο Αρρένων Αθηνών. Το 1974 εισήχθη στην Ιατρική Σχολή του Εθνικού & Καποδιστριακού Πανεπιστημίου Αθηνών. Αποφοίτησε 1ος τον Ιανουάριο του 1981 με βαθμό «Άριστα», εκφωνώντας τιμητικά κατά την τελετή ορκωμοσίας τον όρκο του Ιπποκράτη. Από το 1981 έως το 1983 υπηρέτησε στον Ελληνικό Στρατό, συμπληρώνοντας ένα έτος ειδικότητας στην Παθολογία στο 401 Γενικό Στρατιωτικό Νοσοκομείο Αθηνών (401 ΓΣΝΑ).
Το 1983 επέστρεψε στη γενέτειρά του τη Νάξο, όπου έως το 1985 πραγματοποίησε την Υποχρεωτική Υπηρεσία Υπαίθρου στο αγροτικό ιατρείο Φιλοτίου Νάξου. Την περίοδο αυτή, μαζί με τη σύζυγό του ιατρό Αντιγόνη - Ελένη Τσατσοπούλου, εντόπισε και μελέτησε τις πρώτες περιπτώσεις αρρυθμιογόνου μυοκαρδιοπάθειας, τις οποίες με την ιστορική εργασία του το 1986 στο διεθνές καρδιολογικό επιστημονικό περιοδικό British Heart Journal, έκανε γνωστές στην παγκόσμια ιατρική κοινότητα ως «Νόσος Νάξος» (ή στα αγγλικά «Naxos Disease»). Μετά το πέρας της Υποχρεωτικής Υπηρεσίας Υπαίθρου, από το 1986 έως το 1989 επιστρέφει και ζει στην Αθήνα, όπου πραγματοποιεί την ειδικότητα καρδιολογίας, αρχικά 6 μήνες στην Καρδιολογική Κλινική του 401 Γενικού Στρατιωτικού Νοσοκομείου Αθηνών και στη συνέχεια, στη Β' Καρδιολογική Κλινική του Νοσοκομείου «Ευαγγελισμός».
Το 1990 επέστρεψε πλέον μόνιμα στην ιδιαίτερη πατρίδα του τη Νάξο, όπου και ξεκίνησε να εργάζεται ως ιατρός - καρδιολόγος. Το 1992, μαζί με τη σύζυγό του και τον δίδυμο αδερφό του, ιατρό Τοτόμη Πρωτονοτάριο, προχώρησε στην ίδρυση του Ιατρικού Κέντρου «Γιάννης Πρωτονοτάριος», το οποίο στο πέρασμα των ετών και χάρη στις προσωπικές προσπάθειες του Πρωτονοτάριου, έφθασε να αναφέρεται ισότιμα παγκοσμίως δίπλα στα μεγαλύτερα κέντρα Μυοκαρδιοπαθειών.
Υπήρξε, μεταξύ άλλων, Μέλος της Ελληνικής Καρδιολογικής Εταιρείας, Μέλος και εν συνεχεία Διακεκριμένο Μέλος (Fellow) της Ευρωπαϊκής Καρδιολογικής Εταιρείας (European Society of Cardiology), Επιστημονικός Συνεργάτης της Α΄ Καρδιολογικής Κλινικής του Πανεπιστημίου Αθηνών (Πρόγραμμα «Φειδιππίδης», ΕΚΚΑΝ), ιδρυτικό Μέλος του μη κερδοσκοπικού οργανισμού CARDIA-FACTOR (που στόχο είχε τη μελέτη και βοήθεια ασθενών που πάσχουν από κληρονομικές μυοκαρδιοπάθειες στην Ελλάδα), καθώς και εκλεγείς Πρόεδρος της Ομάδας Εργασίας Μυοκαρδιοπαθειών και Νοσημάτων του Περικαρδίου της Ελληνικής Καρδιολογικής Εταιρείας.
Συμβολή στην καρδιολογία
Ο Πρωτονοτάριος εντόπισε και περιέγραψε και στη συνέχεια αποκωδικοποίησε τη μυοκαρδιοπάθεια «νόσος Νάξος» και το γονίδιο που την προκαλεί , ανοίγοντας νέους δρόμους στην καρδιολογία. Χάρη στην έρευνά του και τις ανακαλύψεις του, για πρώτη φορά στην ιστορία της κλινικής καρδιολογίας, η εφαρμογή της γενετικής επιστήμης στην αντιμετώπιση μιας μυοκαρδιοπάθειας έγινε πραγματικότητα. Η δουλειά του πάνω στη νόσο Νάξος όχι μόνο οδήγησε στην αναγνώριση της πλακοσφαιρίνης ως παθογόνο γονίδιο για την αρρυθμιογόνο μυοκαρδιοπάθεια/δυσπλασία της δεξιάς κοιλίας (ARVC/D), αλλά ταυτόχρονα άνοιξε το δρόμο για την ανακάλυψη και άλλων δεσμοσωμικών γονιδίων που σχετίζονται με την παθογένεση της ασθένειας. Η εργασία του σχετικά με την πρωτεΐνη πλακοσφαιρίνη αποτέλεσε τη βάση για την ανάπτυξη ενός καινοτόμου διαγνωστικού τεστ στην αναγνώριση ασθενών με ARVC/D  και στη συνέχεια, αποτέλεσε τα θεμέλια για την ανακάλυψη ενός παντελώς καινούριου φάρμακου, του SB216763, το οποίο τόσο σε κυτταρικά μοντέλα όσο και σε γενετικά μεταλλαγμένα πειραματόζωα απαλείφει όλες τις ανωμαλίες σχετικές με την ασθένεια. Το φάρμακο αναμένεται να δοθεί σε ασθενείς μέσα στα επόμενα 5 χρόνια. Έως και σήμερα, αυτή αποτελεί την πρώτη ανακάλυψη πραγματικής θεραπείας βασιζόμενης σε μηχανισμό στο χώρο των καρδιοπαθειών. Η δουλειά του Πρωτονοτάριου και των συνεργατών του, αποτέλεσε τη βάση για επιστημονικές ανακαλύψεις, οι οποίες όμως δεν παρέμειναν στον εργαστηριακό πάγκο, αλλά  σε διάστημα πολύ λίγων ετών θα εφαρμοστούν για την πλήρη θεραπεία ασθενών με καρδιομυοπάθειες.
Βραβεία
Για τη συμβολή του στην καρδιολογία και ειδικότερα στον τομέα των αρρυθμιογόνων μυοκαρδιοπαθειών, είχε βραβευθεί από τους ακόλουθους:
Κοσταμπισσάρα
Η Κοσταμπισσάρα (ιταλικά: Costabissara) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Νικηφόρος Γ΄ Βοτανειάτης
Ο Νικηφόρος Γ΄ Βοτανειάτης (1002 - 10 Δεκεμβρίου 1081) ήταν Βυζαντινός αυτοκράτορας (1078 - 1081). Ανήκε σε οικογένεια που ισχυριζόταν ότι κατάγεται από τη Δυναστεία των Φωκάδων. . Ο Νικηφόρος Γ΄ είχε σημαντικό ρόλο την εποχή που ήταν αυτοκράτορας ο Κωνσταντίνος Ι΄ Δούκας, υποστήριξε τον Ισαάκιο Α΄ Κομνηνό στην επιτυχή του προσπάθεια να καταλάβει τον θρόνο και ήταν ένας από τους πρωταγωνιστές στη "μάχη του Πολέμωνος". Επαναστάτησε εναντίον του ανίκανου αυτοκράτορα Μιχαήλ Ζ΄, διεκδίκησε και πήρε τον θρόνο (1078), τον βοήθησαν οι Σελτζούκοι. Ο Μιχαήλ Ζ΄ Δούκας βρέθηκε σε πολύ δύσκολη θέση επειδή την ίδια εποχή επαναστάτησε και ο περίφημος στρατηγός Νικηφόρος Βρυέννιος ο Πρεσβύτερος, παραιτήθηκε και κλείστηκε σε μοναστήρι, τον διαδέχθηκε ο Νικηφόρος ως Νικηφόρος Γ΄.
Με τη στέψη του ο Νικηφόρος Γ΄ προσπάθησε να παντρευτεί την Ευδοκία Μακρεμβολίτισσα αλλά απέτυχε, παντρεύτηκε τελικά τη Μαρία Αλανή πρώην σύζυγο του προκατόχου του Μιχαήλ Ζ΄. Ο Νικηφόρος Γ΄ αντιμετώπισε στην αρχή εξεγέρσεις στις οποίες συμμετείχαν πολλοί Αρμένιοι πρίγκιπες και δύο Παυλικιανοί αρχηγοί. Σταδιακά εξαρτήθηκε πλήρως από τον Αλέξιο Α΄ Κομνηνός που τον διαδέχτηκε όταν αναγκάστηκε να παραιτηθεί ύστερα από επανάσταση (1081). Ο Ροβέρτος Γυισκάρδος επιτέθηκε στη Βυζαντινή αυτοκρατορία με το πρόσχημα ότι ο Νικηφόρος Γ΄ αρνήθηκε να ορίσει Συναυτοκράτορα τον γιο του Μιχαήλ Ζ΄ και της Μαρίας Αλανής Κωνσταντίνο όπως είχε υποσχεθεί. Ο υπέργηρος Νικηφόρος Βοτανειάτης αποσύρθηκε στην εκκλησία της Αγίας Μαρίας της Περιβλέπτου και πέθανε την ίδια χρονιά.